কাছারদা থাঙ-তাগী ত্রেনিং কাম ৱার্কশপ হৌখ্রে
অপূনবা মণিপুর হুইয়েল লাল্লোং লুপ (এইচ.এম.এইচ.এল.এল) মণিপুর, নহা লৌমী মরুপ কারাইকান্দি অমসুং অল আসাম চৈবী এসোসিয়েশন (এএসিএ) আসামনা পূন্না শীন্দুনা নুমিৎ হুম্নি চত্থগদবা হুয়েল লাল্লোং থাঙ-তা ত্রেনিং কাম ৱার্কশপ অমা ঙসি আসামগী কাছার দিস্ট্রিক্তকী মনুং চন্না লৈবা কারাইকান্দি, বন্সকান্দিদা হৌদোকখ্রে।
‘ময়াই কাবা চিঞ্জাক্তগী লাপথোক্তুনা হুইয়েল লাল্লোং শিন্তাকমিন্নরসি’ হায়বা পান্দমদা ঙসিদগী হৌদুনা ফেব্রুয়ারি ৩ ফাওবা চত্থগদবা ত্রেনিং কাম ৱার্কশপ অদু অল আসাম চৈবী এসোসিয়েসনগী প্রেসিডেন্ত পাঙম্বম নীলকান্ত, অল আসাম চৈবী এসোসিয়েসনগী চীফ এদভাইজর থোকচোম নলিনী কুমার, অপুনবা মণিপুর হুইয়েল লাল্লোং লূপ (এ.এম.এইচ.এল.এল) মণিপুরগী এসিস্তেন্ত জেনারেল সেক্রেটারি ওক্রম ৱাঙম্বা মৈতৈ, নহা লৌমী মরুপ কারাইকান্দিগী এদভাইজর কোন্থৌজম মাঙ্গোলজাও অমসুং মৈরা পায়বী লূপ কারাইকান্দিগী প্রেসিদেন্ত এ বাসন্তি দেবীনা অথোইবা লেংবীরিকপশিং ওইনা শরুক য়াদুনা হৌদোকখি। হুইয়েল লাল্লোং থাঙ-তা ত্রেনিং কাম ৱার্কশপ অদুদা শান্নরোয় ৫০ হেনবনা শরুক য়ারি হায়না মফম অসিদা ফংবা পাউনা হায়রি।
সোর্সঃ পোকনফম।
mni_Beng mni_Beng mni_Beng mni_Beng